Все повече малолетни родилки | Инвитро България
Все повече малолетни родилки
В Сливенската болница се лекуват деца от стерилитет. Причината е, че след двугодишно съжителство с партньор, момичета на по 13 години търсят лекарска помощ
защото не могат да забременеят. Сливен е на първо място в страната по брой непълнолетни и малолетни родилки, казаха от болницата в града.
Много често след като родят бебето си, непълнолетните майки не желаят и нямат възможност да се грижат за него.
Социален работник в Областната болница в Сливен – Росица Стефанова, казва,че се налага да убеждават родилките, че всяко дете трябва да живее щастливо в семейна среда и майката много често е склонна да вземе това
дете. След което обаче, тъй като не е в състояние да го гледа, няма условия, няма капацитет, защото е малка, го връща болно в детското отделение.“
Всички регистрирани случаи на непълнолетни и малолетни бременни момичета са от ромската общност, а там ранните бракове се приемат за нормални.
Според д-р Соня Михайлова – началник Родилно отделение, Областна болница – Сливен: „Едно дете, което не е оформено нито физически, нито хормонално, те искат да забременее. Те ги водят, за да ги лекуваме от детски стерилитет.“
През миналата година у нас са регистрирани 310 непълнолетни и малолетни родилки, като близо 200 от тях са в Сливен.
Тотка Костова – директор „Социално подпомагане“ – Сливен: „В отдел „Закрила на детето“ – Сливен за първите два месеца на 2010-та година са подадени само 4 сигнала за непълнолетни и малолетни майки. За същия период на 2011-та година са подадени 49 сигнала за малолетни и непълнолетни бременни и 27 сигнала за непълнолетни и малолетни майки.“
Според българското законодателство, съжителството с малолетно момиче е наказуемо. Но трудно се стига до ефективни присъди, защото родителите са дали своето съгласие. Затова татковците получават като присъда само пробация.
Автор: Веселин Цветанов – Сливен
Предишна: Диагностика и лечение на имунологично обусловените спонтанни аборти
Следваща: Държавата ощети 62 общински болници